મળતી માહિતી મુજબ પાટણ શહેરના વનાગવાડા વિસ્તારમાં રહેતા મહેમુદમીયા મલેકના રહેણાંક મકાનમાં આજે વહેલી સવારે તેઓની પત્નિ રસોડામાં રસોઈ બનાવી રહી હતી તે દરમ્યાન ગેસના બાટલામાંથી એકાએક ઘુમાડો નીકળતાનું શરૂ થતા અને આ બાબતનું ધ્યાન રસોઈ બનાવી રહેલ મહિલાને થતા તે જોત જોતામાં એકાએક ગેસના બાટલામાં આગ ભભુકી ઉઠવા પામી હતી અને ધીમે ધીમે આગ પ્રસરતા રસોડામાં પડેલ ઘરવખરીનો સરસામાન આગની ઝપેટમાં આવી જતા મહિલાએ ઘરમાં સૂઈ રહેલ તેમના પતિને આ બાબતની જાણ કરતા ગેસનો બાટલો તાબડતોબ ઘરની બહાર મુકી દીધો હતો અને ઘરની બહાર પણ ગેસના બાટલામાં આગ યથાવત રહેતા મહોલ્લામાં રહેતા રહીશો દોડી આવતા લોકોના ટોળે ટોળા એકત્રીત થઈ જવા પામ્યા હતા તો આ બાબતની જાણ પાટણ નગરપાલિકાના ફાયર ફાઈટરને કરતા મીની ફાયર ફાઈટર ઘટના સ્થળે પહોંચી પાણીનો મારો ચલાવી આગ પર કાબુ મેળવ્યો હતો.